**УМОВЫ**

**правядзення абласнога этапу рэспубліканскага**

**грамадзянска-патрыятычнага праекта**

**«Збяры Беларусь у сваім сэрцы»**

**1. Агульныя палажэнні**

**1.1** Рэспубліканскі грамадзянска-патрыятычны праект «Збяры Беларусь у сваім сэрцы» (далей – рэспубліканскі праект) праводзіцца ў адпаведнасці з планам работы Міністэрства адукацыі Рэспублікі Беларусь на 2023 год і ў рамках рэалізацыі Дзяржаўнай праграмы «Адукацыя і маладзёжная палітыка» на 2021 – 2025 гады.

**1.2** Арганізатарам абласнога этапу рэспубліканскага праекта з’яўляецца дзяржаўная ўстанова адукацыі “Гродзенскі абласны цэнтр турызму і краязнаўства” (далей – Цэнтр).

У 2023 годзе ў рамках праекта праводзіцца рэспубліканскі турнір знаўцаў «Пазнай свой край» (далей – рэспубліканскі турнір).

**2. Мэта і задачы рэспубліканскага турніру**

Рэспубліканскі турнір праводзіцца з мэтай фарміравання ў навучэнскай моладзі патрыятычных якасцей і паглыблення пачуцця любові да сваёй краіны праз далучэнне іх да пазнання гісторыі, культуры і прыроднай спадчыны роднага краю.

Дасягненне пастаўленай мэты ажыццяўляецца праз рашэнне наступных задач:

масавае ўключэнне навучэнцаў у культурна-пазнавальную дзейнасць, накіраваную на атрыманне ведаў аб гісторыка-культурных і прыродных адметнацях Беларусі;

папулярызацыя гістарычнай, культурнай і прыроднай спадчыны малой радзімы;

выяўленне і падтрымка цікавасці навучэнцаў у галіне інфармацыйных тэхналогій, стварэнне ўмоў для раскрыцця іх творчых здольнасцей;

стварэнне іміджу рэгіёнаў як прывабнага турысцка-экскурсійнага і культурна-пазнавальнага аб’екта.

**3. Удзельнікі абласнога этапу рэспубліканскага турніру**

У абласным этапе рэспубліканскага турніра прымаюць удзел навучэнцы аб’яднанняў па інтарэсах устаноў адукацыі (індывідуальна) ва ўзросце ад 14 гадоў.

**4. Тэрмін рэалізацыі абласнога этапу рэспубліканскага турніру**

Абласны этап рэспубліканскага турніра праводзіцца ў перыяд з верасня па кастрычнік 2023 года з вызначэннем пераможцаў і прызёраў:

першы этап – ва ўстановах адукацыі;

другі этап – раённы, раённы для гарадоў, якія маюць раённае дзяленне;

трэці этап – абласны – да 30 кастрычніка 2023 года;

**5. Парадак правядзення абласнога этапу рэспубліканскага турніру**

**5.1.** На першым этапе рэспубліканскага турніру (ва ўстановах адукацыі) навучэнцы аб’яднанняў па інтарэсах праводзяць краязнаўчае даследаванне з мэтай вызначэння адметнасцей свайго краю.

Па вынікам ствараецца брашура, у якой змешчаны матэрыял аб «топ-5» найбольш значных гістарычных, культурных і прыродных асаблівасцях раёна (па кожнай пазіцыі 5, усяго 15).

Брашура выконваецца ў фармаце А4, pdf-файл і ўключае: тытульны ліст, інфармацыю аб аб’ектах, карта-схему з адначанымі 15 адметнасцямі, спіс выкарыстаных крыніц. Інфармацыя аб аб’ектах павінна быць прадстаўлена лагічна ў адпаведнасці з наступнай структурай: месцазнаходжанне аб’екта, гістарычная даведка, яго апісанне дапоўненае фотаздымкам. Пры выкарыстанні літаратуры неабходна даваць спасылкі ў тэксце (калі матэрыял аўтарскі, то гэта таксама неабходна адзначыць). Інфармацыя аб адным аб’екце павінна займаць не больш 2 старонак.

**5.2.** На другім (раённым) этапе ацэньваюцца брашуры дасланыя ўстановамі адукацыі. Ад кожнага раёна вызначаецца 1 пераможца і прызёры. У трэцім (абласным) этапе ўдзельнічае 1 пераможца раённага этапу.

Крытэрыі ацэнкі брашуры:

лагічнасць і змястоўнасць прадстаўленай інфармацыі аб аб’екце;

крэатыўнасць афармлення;

самастойнасць у зборы і аналізе матэрыялу.

**5.3.** На трэцім (абласным) этапе распрацаваныя брашуры кожнага пераможцы другога (раённага) этапу будуць размяшчаны на сайце для знаёмства з імі ўдзельнікамі. У вызначаны час у анлайн фармаце праводзіцца краязнаўчая віктарына, якая распрацавана на падставе мэтэрыялаў брашур.

Па выніках віктарыны 6 лепшых навучэнцаў адбіраюцца для ўдзелу ў чацвёртым (рэспубліканскім) этапе.

На абласны этап прадастаўляецца: брашура пераможцы раённага этапу, а таксама заяўка згодна Дадатку 2.

Дата і месца правядзення заключнага этапу будзе даведзена да ведама ўдзельнікаў дадаткова.

**5.4.** Пратаколы пасяджэння журы раённых этапаў з матэрыяламі пераможцаў накіроўваюцца на абласны этап да 30 кастрычніка 2023 года на электронны адрас kraeved\_department@mail.ru.

Дадатковая інфармацыя і кансультацыі па тэлефоне: 8 0152 620 602 (аддзел краязнаўства і экскурсійнай дзейнасці).

**5.6.** Аўтары, удзельнікі конкурсу, даюць згоду арганізатарам на публікацыю сваіх работ, публічную дэманстрацыю і некамерцыйнае выкарыстанне матэрыялаў (з захаваннем аўтарскіх правоў) з мэтай папулярызацыі рэспубліканскага праекта.

**5.7. Падвядзенне вынікаў абласнога этапу рэспубліканскага турніру**

Пераможцы і прызёры абласнога этапу рэспубліканскага турніру ўзнагароджваюцца дыпломамі дзяржаўнай установы адукацыі “Гродзенскі абласны цэнтр турызму і краязнаўства”.

**6. Арганізацыйныя камітэты**

Для падвядзення вынікаў рэспубліканскага турніру на кожным этапе аргкамітэтам ствараецца журы.

Журы на ўсіх этапах рэспубліканскага турніру: ацэньвае праекты, якія прадстаўлены ўстановамі адукацыі; вызначае пераможцаў і прызёраў адпаведных этапаў конкурсу; прадстаўляе рашэнні (пратаколы) па выніках конкурсу і іншую неабходную інфармацыю ў адпаведныя аргкамітэты.

Арганізацыйнае правядзенне абласгнога этапу рэспубліканскага турніру забяспечваюць:

на першым этапе – установы адукацыі;

на другім этапе – структурныя падраздзяленні раённых выканаўчых камітэтаў, мясцовых адміністрацый раёнаў у гарадах, якія ажыццяўляюць дзяржаўна-ўладныя паўнамоцтвы ў сферы адукацыі;

на трэцім этапе – абласны Цэнтр.

**7. Фінансаванне рэспубліканскага праекта**

Фінансаванне выдаткаў ажыццяўляецца з крыніц, не забароненых заканадаўствам Рэспублікі Беларусь.

**Дадатак 2**

Заяўка

|  |  |
| --- | --- |
| **Установа адукацыі** (цалкам, без скарачэнняў) |  |
| **Назва каманды** |  |
| **Прозвішча, імя, імя па бацьку** (цалкам, без скарачэнняў) |  |
| **Узрост** |  |
| **Прозвішча, імя і імя па бацьку кіраўніка каманды** (цалкам, без скарачэнняў) |  |
| **Кантактным нумарам тэлефона** |  |